## Rješenje Ustavnog suda Republike Hrvatske broj U-I-179/1992. od 8. srpnja 1992.

### NN 44/1992 (14.7.1992.), Rješenje Ustavnog suda Republike Hrvatske broj U-I-179/1992. od 8. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 8. srpnja 1992. godine,
donio je

## RJEŠENJE

1. Odbija se prijedlog Kluba zastupnika Socijaldemokratske partije Hrvatske
za pokretanje postupka za ocjenu ustavnosti članka 2. Zakona o izmjenama
i dopunama Zakona o izbornim jedinicama za Zastupnički dom Sabora Republike
Hrvatske ("Narodne novine". br. 39/92).

2. Ovo Rješenje objavit će se, u "Narodnim novinama".

Obrazloženje:

Osporenom odredbom u izreci navedenog Zakona ovlašćuje se Izborna komisija
Republike Hrvatske da utvrdi kojoj izbornoj jedinici iz članka 4. Zakona
o izbornim jedinicama za Zastupnički dom Sabora Republike Hrvatske pripada
pojedina mjesna zajednica koja nije obuhvačena odredbama Zakona. Klub zastupnika
Socijaldemokratske partije Hrvatske podnio je Ustavnom sudu Republike Hrvatske
prijedlog za pokretanje postupka za ocjenu ustavnosti navedene odredbe.
Smatra da je nesuglasna članku 88. Ustava Republike Hrvatske jer ovlaščuje
Izbornu komisiju Republike Hrvatske da umjesto zakonodavca regulira lzbornu
materiju Predlagač takoder smatra da je u izreci navedena odredba Zakona.
s obzirom na sastav Izborne komisije Republike Hrvatske, nesuglasna i članku
4. Ustava Republike Hrvatske. Prijedlog nije osnovan. Člankom 88. Ustava
Republike Hrvatske dato je ovlaštenje Zastupničkom domu da može, najviše
na vrijeme od godinu dana ovlastiti Vladu Republike Hrvatske da uredbama
uređuje pojedina pitanja iz njegova djelokruga. osim onih koja se odnose
na razradu Ustavom utvrđenih sloboda i prava Čovjeka i građanina. nacionalna
prava izborni sustav, ustrojstvo. djelokrug i način rada državnih tijela
i lokalne samouprave. Kako se osporenom odredbom Zakona ne daje Vladi Republike
Hrvatske ovlaštenje da uredbom uredi pitanja koja se odnose na izborni
sustav. ne stoji tvrdnja iz prijedloga o nesuglasju te odredbe sa člankom
88. Ustava Republike Hrvatske. Odredbom članka 2. Zakona zakonodavac. u
ostvarivanju ustavnog prava iz članka 45. Ustava Republike Hrvatske, ovlašćuje
Izbornu komisiju Republike Hrvatske - koja je prema članku 31. Zakona o
izborima zastupnika u Sabor Republike Hrvatske dužna voditi brigu o zakonitosti
izbora - da. u slučaju da utvrdi da neka mješna zajednica nije navedena
u izbornoj jedinici kojoj prema članku 4. Zakona pripada deklaratorno utvrdi
pripadnost toj izbornoj jedinici. Budući da se radi o odredbi tehničke
naravi ne stoji tvrdnja iz prijedloga da je njome zakonodavac Izbornoj
komisiji Republike Hrvatske dao ovlaštenja da umjesto njega uredi izbornu
materiju. Stoga nije bilo ni ustavne zapreke da se pitanje uređeno osporenom
odredbom ne uredi upravo na način kako je to učinjeno. Nadalje ocjena je
Suda da se osporenom odredba Zakona ne dovodi u pitanje ustavni princip
iz članka Ustava Republike Hrvatske, prema kojem je u Republici Hrvatskoj
državna vlast ustrojena na načelu diobe vlasti na zakonodavnu, izvršnu
i sudbenu, jer članovi Izborne komlsije Republike Hrvatske, iako suci,
ne djeluju u Izbornoj komisiji u funkciji sudbene vlasti.

To su bili razlozi zbog kojih je Sud riješio kao u izreci.

USTAVNI SUD REPUBLIKE HRVATSKE

Broj : U-I-179/ 1992.

Zagreb. 8. srpnja 1992.

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 44/1992-1128